เพลงไม่เพราะ
เคยดูรายการโทรทัศน์รายการหนึ่งนานมาแล้วเกี่ยวกับถนนดนตรี ซึ่งเกิดจากการตีเส้นจราจรเป็นแถบแนวขวางถนนเว้นวรรค กว้างแคบแล้วแต่กำหนด เพื่อให้เกิดเป็นเมโลดี้เสียงดนตรีเมื่อรถยนต์วิ่งผ่าน,นอกจากสร้างเสียงดนตรีและเพลิดเพลินให้ผู้ขับขี่แล้ว จุดประสงค์หลักของถนนดนตรีก็คือความปลอดภัย,เป็นเสมือนป้ายจราจรเตือนการใช้รถใช้ถนน เช่น บริเวณนั้นเป็นทางลง ทางโค้งคดเคี้ยว หรือทางที่จำกัดความเร็ว ฯลฯ,ถนนดนตรีในบ้านเราก็มีเหมือนกัน ข่าวว่าอยู่ที่จังหวัดเพชรบูรณ์,แต่ถนนดนตรีที่เนเธอร์แลนด์ แดนกังหันลม กลับล้มเหลว เปิดใช้แค่ 1 วันก็ต้องปิดล้มเลิก เพราะชาวบ้านบ่นหนวกหู นอนไม่ได้ทั้งคืน รถวิ่งบนแถบเส้นจราจรเป็นทำนองเพลงน่ารำคาญมากกว่าไพเราะเสนาะหู,โครงการถนนดนตรีเป็นของรัฐบาลท้องถิ่นจังหวัดฟรายส์แลนด์ของเนเธอร์แลนด์ ตั้งเป้าเพิ่มความปลอดภัยผู้ใช้รถใช้ถนนและโปรโมตเมืองลีอูวาร์เดน เมืองเอก จ.ฟรายส์แลนด์ ซึ่งได้รับยกย่องให้เป็นเมืองเอกแห่งวัฒนธรรมของยุโรปปีนี้,โดยทำเส้นจราจรตีขวางถนนเป็นแถบๆ เมื่อรถวิ่งผ่านด้วยความเร็วที่ 60 กิโลเมตรต่อชั่วโมง จะเกิดเสียงเพลงเป็นจังหวะเพลงชาติของจังหวัดฟรายส์แลนด์ ที่อยู่ทางตอนเหนือซึ่งมีภาษาและวัฒนธรรมแตกต่างจากถิ่นอื่นๆ,เปิดใช้อย่างเป็นทางการเมื่อวันที่ 9 เม.ย. แต่ก็ต้องเลิกใช้งานในวันต่อมาทันที เพราะชาวบ้านที่อยู่ใกล้บ่นหนวกหูมากกว่าที่จะอินไปกับเสียงดนตรีจากล้อรถบดเส้นจราจร,บางคนเรียกการที่ต้องนอนทนฟังเสียงล้อรถบดเส้นจราจรสายนี้ว่า เข้าขั้นเป็นการทรมานจิตใจ,โฆษก จ.ฟรายส์แลนด์ พูดถึงถนนดนตรีสายนี้ว่า โครงการถนนดนตรีสายนี้ใช้งบ 80,000 ยูโร (ราว 3,069,000 บาท) เป็นมาตรการทดลองหาวิธีควบคุมพฤติกรรมผู้ขับขี่ เป็นแนวคิดที่ดี แต่หลายคนบ่นเสียงดังน่ารำคาญจนนอนไม่ได้ เจ้าหน้าที่เลือกฟังเสียงชาวบ้านเลยต้องล้มเลิก,โครงการหน้าถ้าจะทำอีก แนะนำเป็นเมโลดี้เพลงฟังง่ายๆสบายๆ น่าจะเข้าหูชาวบ้านมากกว่านะออเจ้า,เกรียงศักดิ์ จุนโนนยางค์
เคยดูรายการโทรทัศน์รายการหนึ่งนานมาแล้วเกี่ยวกับถนนดนตรี ซึ่งเกิดจากการตีเส้นจราจรเป็นแถบแนวขวางถนนเว้นวรรค
เส้นจราจร,เสียงดนตรี,เนเธอร์แลนด์,หน้าต่างโลก,เกรียงศักดิ์ จุนโนนยางค์